จังหวัดลำปาง กำจัดวัชพืชในแม่น้ำวัง ตั้งเป้าให้แล้วเสร็จก่อนเทศกาลสงกรานต์นี้
นายจำลักษ์ กันเพ็ชร์ รองผู้ว่าราชการจังหวัดลำปาง พร้อมด้วยนายวาทิต ปัญญาคม นายอำเภอเมืองลำปาง และนายชาตรี สุขารมย์ ปลัดเทศบาลนครลำปาง ปฏิบัติหน้าที่นายกเทศมนตรีนครลำปาง  ลงพื้นที่ตรวจเยี่ยมการปฏิบัติงานกำจัดวัชพืชในแม่น้ำวัง  บริเวณสะพานพัฒนาภาคเหนือ 1 โดยเจ้าหน้าที่ส่วนการโยธา เทศบาลนครลำปาง นำรถบรรทุกดำเนินการขนถ่ายวัชพืช (ผักกาดน้ำ สาหร่ายหางกระรอกและผักตบชวา)  ประมาณ 10 ตัน ไปยังลานตาก เพื่อทำเป็นปุ๋ยหมักไว้ใช้ในกิจการต่างๆ ของเทศบาลต่อไป เทศบาลนครลำปาง เร่งดำเนินงานในเขตพื้นที่เศรษฐกิจ จากบริเวณฝายน้ำวังเฉลิมพระเกียรติ (เขื่อนยาง) ไปจนถึงบริเวณใต้สะพานเสตุวารี รวมระยะทางประมาณ  6 กิโลเมตร ก่อนที่จะดำเนินการในส่วนของพื้นที่อื่นต่อไป พร้อมทั้งเตรียมขอรับการสนับสนุนเครื่องจักรทำงานจาก ปภ.เขต 10 และ อบจ.ลำปาง เพื่อใช้ในการกำจัดวัชพืชในแม่นำวัง โดยตั้งเป้าให้แล้วเสร็จก่อนเทศกาลสงกรานต์นี้